Source: https://www.zakonypreludi.sk/zz/1965-117
Timestamp: 2019-08-21 00:27:27+00:00

Document:
117/1965 Zb. Zákon o Štátnej banke československej | Aktuálne znenie
117/1965 Zb.
Zákon č. 117/1965 Zb.Zákon o Štátnej banke československej
Účinnosť od 10.11.1965 do31.12.1970
Zrušený 144/1970 Zb.
Základné ustanovenia (§ 1 - § 5)
Riadenie, organizácia a hospodárenie banky (§ 6 - § 16)
Všeobecné ustanovenia (§ 17 - § 21)
Aktuálne znenie 10.11.1965 - 31.12.1970
Štátna banka československá (ďalej len „banka“) zriadená v roku 1950 je ústrednou bankou Československej socialistickej republiky.
(1) Označenie banky je „Státní banka československá“ alebo „Štátna banka československá“.
a) má výhradné právo vydávať bankovky a riadi obeh peňazí v štáte,
b) poskytuje prevádzkové a investičné úvery socialistickým organizáciám,
c) vykonáva platobný styk, ako aj zúčtovanie s organizáciami,
d) financuje investičnú výstavbu uskutočňovanú socialistickými organizáciami a kontroluje jej prípravu a efektívnosť,
e) vykonáva v socialistických organizáciách rozbory tvorby a používania prostriedkov na mzdy a kontrolu, či vyplácajú mzdy v rámci vytvorených prostriedkov,
f) spravuje zlaté a devízové prostriedky a rezervy štátu a bankový devízový fond,
g) nakupuje, vymieňa a predáva drahé kovy a cudzozemské platobné prostriedky,
h) prijíma a poskytuje úvery a záruky v styku s devízovými cudzozemcami,
i) vykonáva platobný styk a ďalšiu bankovoobchodnú činnosť v styku so zahraničím,
j) vykonáva pokladničné plnenie štátneho rozpočtu,
k) vykonáva ďalšiu činnosť podľa pokynov vlády.
(2) Banka je oprávnená zisťovať, a to najmä pri účasti na plánovacích prácach a pri poskytovaní úveru, ako socialistické organizácie používajú celospoločenské prostriedky, prípadne prostriedky poskytované im bankou.
(3) Organizácie sú povinné predkladať banke potrebné doklady, poskytovať jej požadované informácie, umožniť previerky na mieste a inak jej umožňovať plnenie jej funkcií.
(4) Ak banka zistí nedostatky v hospodárení socialistických organizácií, je oprávnená požadovať od nich i od ich nadriadených orgánov odstránenie týchto nedostatkov a prípadne použiť proti organizáciám opatrenia ustanovené v osobitných predpisoch.
Ústredie banky
a) zostavuje a prerokúva s príslušnými ústrednými orgánmi návrh úverového a pokladničného plánu a zásad úverovej politiky a predkladá ich vláde na schválenie,
b) určuje pomer československej koruny k cudzím menám na podklade ustanovenom zákonom a určuje ceny zlata v bankových operáciách s cudzinou,
c) zastupuje štát na základe splnomocnenia vlády v medzinárodných finančných a bankových inštitúciách,
d) ustanovuje zásady pre uzavieranie bankovofinančných dohôd s devízovými cudzozemcami a zásady pre poskytovanie a prijímanie zahraničných bankových úverov.
Plnením niektorých úloh vyhradených banke môže ústredie banky poveriť iné peňažné ústavy alebo orgány; pokiaľ neustanoví inak, platia pre poverené peňažné ústavy (orgány) obdobne predpisy platné pre banku.
Riadenie, organizácia a hospodárenie banky
(1) Banku riadi generálny riaditeľ.
(2) Generálneho riaditeľa a jeho námestníkov vymenúva a odvoláva vláda.
(3) Generálny riaditeľ má postavenie vedúceho ústredného orgánu štátnej správy.
(4) V zásadných finančných a menových otázkach postupuje generálny riaditeľ po dohode s ministrom financií.
(5) Generálny riaditeľ vydáva právne predpisy o
- poskytovaní úverov socialistickým organizáciám,
- úrokových sadzbách z úverov poskytovaných socialistickým organizáciám a z prostriedkov na ich účtoch v peňažných ústavoch, ako aj o odmenách, náhradách a paušáloch náhrad pri vykonávaní bankových operácií,
- používaní ďalších bankových ekonomických nástrojov v oblasti vnútorných a zahraničných menových vzťahov,
- financovaní a o bankovej kontrole investičnej výstavby uskutočňovanej socialistickými organizáciami,
- platobnom styku v tuzemsku i so zahraničím, ako aj o zúčtovaní s organizáciami,
- pokladničných operáciách v socialistických organizáciách a o zmenárenskej činnosti.
Poradným orgánom generálneho riaditeľa je banková správa.
Banka vykonáva svoju činnosť prostredníctvom ústredia v Prahe, Oblastného ústavu pre Slovensko v Bratislave, pobočiek, prípadne iných organizačných jednotiek.
(1) Oblastný ústav pre Slovensko riadi oblastný riaditeľ vo funkcii námestníka generálneho riaditeľa pre Slovensko.
(2) Oblastného riaditeľa vymenúva a odvoláva Predsedníctvo Slovenskej národnej rady na návrh generálneho riaditeľa.
Za banku podpisujú spoločne generálny riaditeľ a jeho námestník alebo jeden z nich a člen bankovej správy. Rozsah oprávnení ďalších pracovníkov podpisovať za banku ustanovia organizačné predpisy banky.
Banka má štatutárny fond, všeobecný rezervný fond, prípadne ďalšie fondy ustanovené vládou.
Štatutárny fond je jedna miliarda Kčs a slúži na zabezpečenie záväzkov banky. Vláda môže podľa potreby štatutárny fond zvýšiť a určiť, z akých prostriedkov sa zvýšená časť štatutárneho fondu doplní.
Do všeobecného rezervného fondu idú prídely zo zisku tak dlho, až dosiahne výšku štatutárneho fondu.
O použití zisku, ktorý zostane po prídeloch fondom zriadeným podľa § 11, rozhoduje vláda.
Strata banky sa uhrádza zo všeobecného rezervného fondu; pokiaľ tento fond na úhradu straty nestačí, uhradí ju štát.
Banka zostavuje za uplynulý rok účtovnú uzávierku a výročnú zprávu. Účtovnú uzávierku a výročnú zprávu schvaľuje vláda.
Banka neručí za záväzky štátu, pokiaľ výslovne takú záruku neprevezme. Štát ručí za záväzky banky, len ak je to výslovne ustanovené.
Spory medzi bankou a socialistickými organizáciami z úverových vzťahov, pokiaľ spadajú do pôsobnosti orgánov hospodárskej arbitráže, môžu sa predložiť týmto orgánom na rozhodnutie len po bezvýslednom prerokovaní veci medzi bankou a orgánom nadriadeným úverovanej organizácii.
Činnosť, organizáciu a hospodárenie banky podrobnejšie upravuje štatút, ktorý schvaľuje vláda.
(1) Práva a záväzky ústavov uvedených v § 2 zákona č. 31/1950 Zb., ktoré sa podľa vyhlášky Ministerstva financií č. 383/1950 Ú. l. I (č. 380/1950 Ú. v. I.) na banku doteraz nepreviedli, nebudú sa na ňu prevádzať. Právne pomery ústavov uvedených v § 2 zákona č. 31/1950 Zb. upraví Ministerstvo financií.
a) zákon č. 31/1950 Zb. o Štátnej banke československej,
b) vyhláška Štátnej banky československej č. 1761/1950 Ú. l. II. (č. 241/1950 Ú. v. II.), ktorou sa uverejňuje znenie organizačných pravidiel schválených ministrom financií,
c) vyhláška Ministerstva financií č. 383/1950 Ú. l. I (č. 380/1950 Ú. v. I) o prevode práv a záväzkov na Štátnu banku československú,
d) § 3 ods. 1 a § 7 až 12 zákona č. 84/1952 Zb. o organizácii peňažníctva,
e) § 11 ods. 1 rozpočtového zákona na rok 1957 č. 25/1957 Zb.,
f) zákon č. 43/1958 Zb. o rozšírení odboru činnosti Štátnej banky československej,
g) § 8 zákona č. 93/1964 Zb. o určení odborov štátnej správy, v ktorých pôsobia povereníci Slovenskej národnej rady, a o súvisiacich zmenách v organizácii niektorých ústredných orgánov.
(3) Mení sa:
a) ustanovenie § 17 zákona č. 84/1952 Zb. o organizácii peňažníctva,
b) ustanovenie § 11 zákona č. 83/1958 Zb. o úprave finančného plánovania a finančného hospodárenia národných podnikov a ostatných hospodárskych organizácií štátneho socialistického sektora,
c) ustanovenia § 20 a 21 zákona č. 8/1959 Zb., ktorým sa ustanovujú základné pravidlá o štátnom rozpočte a o hospodárení s rozpočtovými prostriedkami,
d) ustanovenie § 391 ods. 2 Hospodárskeho zákonníka č. 109/1964 Zb.

References: § 5
 § 16
 § 21
 § 11
 § 2
 § 2
 § 3
 § 7
 § 11
 § 8
 § 17
 § 11
 § 20
 § 391